ಈ ವರ್ಷ ಏಕದಿನ ಕ್ರಿಕೆಟ್ನಲ್ಲಿ ಅತೀ ಹೆಚ್ಚು ರನ್ ಬಾರಿಸಿದ ಬ್ಯಾಟ್ಸ್ಮನ್ ಯಾರು ಗೊತ್ತಾ? 2020 ವರ್ಷಾಂತ್ಯಕ್ಕೆ ಬಂದು ನಿಂತಿದೆ. ಈ ವರ್ಷ ಕೊರೋನಾ ಕಾರಣದಿಂದ ಕ್ರಿಕೆಟಿಗರ ಪಾಲಿಗೆ ಸ್ಮರಣೀಯವಲ್ಲ ಎಂದೇ ಹೇಳಬಹುದು. ಏಕೆಂದರೆ ಈ ವರ್ಷ ಹಲವು ಸರಣಿಗಳು ರದ್ದಾಗಿದ್ದವು. ಕೆಲವೇ ಕೆಲವು ಪಂದ್ಯಗಳನ್ನು ಆಡುವ ಅವಕಾಶ ಪಡೆದರೂ ಅತ್ಯುತ್ತಮ ಪ್ರದರ್ಶನ ನೀಡುವ ಮೂಲಕ ಕೆಲ ಆಟಗಾರರು ಮಿಂಚಿದ್ದಾರೆ. ಹೀಗೆ ಏಕದಿನ ಕ್ರಿಕೆಟ್ನಲ್ಲಿ ಈ ವರ್ಷ ಅತೀ ಹೆಚ್ಚು ರನ್ ಕಲೆಹಾಕಿದ ಟಾಪ್ 5 ಬ್ಯಾಟ್ಸ್ಮನ್ ಯಾರು ಎಂಬುದನ್ನು ನೋಡುವುದಾದರೆ... 1 ಆರೋನ್ ಫಿಂಚ್ ಆಸ್ಟ್ರೇಲಿಯಾ: 13 ಏಕದಿನ ಪಂದ್ಯಗಳನ್ನು ಆಡಿರುವ ಫಿಂಚ್ ಈ ವರ್ಷ ಏಕದಿನ ಕ್ರಿಕೆಟ್ನಲ್ಲಿ 673 ರನ್ ಕಲೆಹಾಕಿದ್ದಾರೆ. ಇದರಲ್ಲಿ 5 ಅರ್ಧಶತಕ ಹಾಗೂ 2 ಶತಕಗಳು ಸೇರಿಸಿಕೊಂಡಿವೆ. 2 ಸ್ಟೀವ್ ಸ್ಮಿತ್ ಆಸ್ಟ್ರೇಲಿಯಾ: ಈ ವರ್ಷ 9 ಏಕದಿನ ಪಂದ್ಯಗಳನ್ನು ಆಡಿರುವ ಸ್ಮಿತ್ 568 ರನ್ ಕಲೆಹಾಕಿದ್ದಾರೆ. ಈ ಇನಿಂಗ್ಸ್ನಲ್ಲಿ 2 ಅರ್ಧಶತಕ ಹಾಗೂ 3 ಶತಕಗಳು ಮೂಡಿಬಂದಿರುವುದು ವಿಶೇಷ. 3 ಮಾರ್ನಸ್ ಲಾಬುಶೇನ್ ಆಸ್ಟ್ರೇಲಿಯಾ: 2020ರಲ್ಲಿ 12 ಏಕದಿನ ಇನಿಂಗ್ಸ್ ಆಡಿರುವ ಲಾಬುಶೇನ್ 3 ಅರ್ಧಶತಕ ಹಾಗೂ 1 ಶತಕದೊಂದಿಗೆ 473 ರನ್ ಕಲೆಹಾಕಿದ್ದಾರೆ. 4 ಡೇವಿಡ್ ವಾರ್ನರ್ ಆಸ್ಟ್ರೇಲಿಯಾ: ಈ ವರ್ಷ 12 ಏಕದಿನ ಇನಿಂಗ್ಸ್ ಆಡಿರುವ ಆಸೀಸ್ ಆರಂಭಿಕ ಆಟಗಾರ 3 ಅರ್ಧಶತಕ ಹಾಗೂ 1 ಶತಕಗಳೊಂದಿಗೆ 465 ರನ್ ಕಲೆಹಾಕಿದ್ದಾರೆ. 5 ಕೆ.ಎಲ್.ರಾಹುಲ್ ಭಾರತ: 2020 ರಲ್ಲಿ 9 ಏಕದಿನ ಇನಿಂಗ್ಸ್ ಆಡಿರುವ ಟೀಮ್ ಇಂಡಿಯಾ ಆಟಗಾರ ಕೆಎಲ್ ರಾಹುಲ್ 3 ಅರ್ಧಶತಕ ಹಾಗೂ ಒಂದು ಶತಕ ಬಾರಿಸಿದ್ದಾರೆ. ಅಲ್ಲದೆ 417 ಎಸೆತಗಳನ್ನು ಎದುರಿಸಿ 443 ರನ್ ಕಲೆಹಾಕಿದ್ದಾರೆ. ಈ ಮೂಲಕ ಈ ವರ್ಷದ ಭಾರತ ಟಾಪ್ ಒನ್ಡೇ ಬ್ಯಾಟ್ಸ್ಮನ್ ಎನಿಸಿಕೊಂಡಿದ್ದಾರೆ. 6 ವಿರಾಟ್ ಕೊಹ್ಲಿ ಭಾರತ: ಈ ವರ್ಷ 9 ಏಕದಿನ ಪಂದ್ಯಗಳನ್ನಾಡಿರುವ ಟೀಮ್ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ 467 ಎಸೆತಗಳನ್ನು ಎದುರಿಸಿ 431 ರನ್ ಕಲೆಹಾಕಿದ್ದಾರೆ. ಇದರಲ್ಲಿ ಐದು ಅರ್ಧಶತಕಗಳನ್ನು ಬಾರಿಸಿದ್ದಾರೆ.